Klitajmnestra (izvirno Κλυταιμνήστρα) je bila v grški mitologiji žena Agamemnona, kralja Miken in sestra Helene Trojanske. V Ajshilovi "Oresteji" Klitajmnestra ubije Agamemnona, ki naj bi bil, po Evripidu, njen drugi mož. Poleg njega ubije tudi trojansko princeso Kasandro, ki jo je Agamemnon pripeljal iz Trojanske vojne kot vojni plen. Za razliko od Ajshilove drame, pa njena vloga pri Agamemnonovi smrti v Homerjevi "Odiseji" ni tako jasna.